Projekat „Podrška Evropske unije konkurentnosti poljoprivrede i ruralnom razvoju u Bosni i Hercegovini“- EU4AGRI

**Smjernice za podnosioce prijava**

*Poziv potencijalnim korisnicima bespovratnih sredstava za mjeru podrške jačanju poljoprivredne prakse kroz povezivanje sa naučnim i istraživačkim organizacijama*

Juli, 2022. godine

**SADRŽAJ**

[1. INFORMACIJE O JAVNOM POZIVU 4](#_Toc109296247)

[1.1. Informacija o Projektu uz čiju podršku se realizuje ovaj Javni poziv 4](#_Toc109296248)

[1.2. Zaštita podataka 4](#_Toc109296249)

[1.3. Ciljevi mjere podrške 4](#_Toc109296250)

[1.4. Očekivani rezultati mjere podrške 5](#_Toc109296251)

[2. PRAVILA JAVNOG POZIVA 5](#_Toc109296252)

[**2.1. Prihvatljivi podnosioci prijava i partneri** 6](#_Toc109296253)

[**2.2.** **Neprihvatljivi podnosioci prijava i partneri** 7](#_Toc109296254)

[Podnosioci prijave i partneri (kao pravno lice i kao odgovorno lice ili vlasnik) su osuđeni za kazneno djelo vezano za svoje poslovanje na temelju pravosnažne presude 8](#_Toc109296255)

[Podnosioci prijave i partneri u protekle 3 godine imaju neispunjenih obaveza za dodijeljene poticajne mjere entitetskih ministarstava/relevantnih institucija u BiH 8](#_Toc109296256)

[2.3. Prihvatljiva područja i aktivnosti 8](#_Toc109296257)

[2.4. Prihvatljiva geografska regija za projekte 9](#_Toc109296258)

[2.5. Zahtjevi za ispunjenje standarda 9](#_Toc109296259)

[2.6. Visina bespovratnih sredstava kroz mjeru podrške pružanju savjetodavnih usluga kroz jačanje veza naučnih i istraživačkih ustanova sa savjetodavstvom 9](#_Toc109296260)

[2.6.1. Ukupna raspoloživa sredstva 9](#_Toc109296261)

[2.6.2. Visina pojedinačnih iznosa za finansiranje 9](#_Toc109296262)

[2.7. Kriteriji za ocjenjivanje zaprimljenih prijava 10](#_Toc109296263)

[2.7.1. Opći kriteriji prihvatljivosti prijava 10](#_Toc109296264)

[2.7.2 Ocjenjivanje projektnih prijedloga 11](#_Toc109296265)

[2.8. Pravila za korištenje bespovratnih sredstava 11](#_Toc109296266)

[2.8.1. Prihvatljive investicije i troškovi 12](#_Toc109296267)

[2.8.2. Neprihvatljive investicije i troškovi 12](#_Toc109296268)

[2.8.3. Sadržaj ponude / interne procjene troškova 13](#_Toc109296269)

[2.8.4. Lista prihvatljivih zemalja porijekla kupljene robe 13](#_Toc109296270)

[2.9. Rokovi završetka predloženog projekta 13](#_Toc109296271)

[3. NAČIN PODNOŠENJA PRIJAVA I NJIHOVO OCJENJIVANJE 13](#_Toc109296272)

[3.1. Potrebna dokumentacija 14](#_Toc109296273)

[3.2. Način dostave prijave 15](#_Toc109296274)

[3.3. Krajnji rok za podnošenje prijava 15](#_Toc109296275)

[3.4. Dodatne informacije 15](#_Toc109296276)

[3.5. Informisanje potencijalnih podnosioca prijava o Javnom pozivu 16](#_Toc109296277)

[4. BODOVANJE I ODABIR KORISNIKA BESPOVRATNIH SREDSTAVA 16](#_Toc109296278)

[5. OBAVIJEST O REZULTATIMA POZIVA 19](#_Toc109296279)

[6. ODLUKA O DODJELI SREDSTAVA I POTPISIVANJE UGOVORA 20](#_Toc109296280)

[7. NAČIN ISPLATE SREDSTAVA 21](#_Toc109296281)

[8. PODRŠKA U TOKU REALIZACIJE PROJEKTA 21](#_Toc109296282)

[9. IZVJEŠTAVANJE I PRAVDANJE TROŠKOVA ZA REALIZACIJU PROJEKTA 21](#_Toc109296283)

[10. KONTROLA REALIZACIJE INVESTICIJE I PRAĆENJE 22](#_Toc109296284)

[11. PROMOCIJA PROJEKATA I OZNAČAVANJE OBJEKATA I OPREME FINANSIRANIH KROZ MJERU PODRŠKE 22](#_Toc109296285)

[12. IZMJENE I/ILI ISPRAVKE JAVNOG POZIVA 23](#_Toc109296286)

**Lista skraćenica**

|  |  |
| --- | --- |
| **BiH** | Bosna i Hercegovina |
| **CzDA** | Češka razvojna agencija (Czech Development Agency) |
| **EU** | Evropska unija  |
| **EUR** | Euro |
| **EU4AGRI** | Podrška Evropske unije konkurentnosti poljoprivrede i ruralnom razvoju u Bosni i Hercegovini (engl. *European Union Support to Agriculture Competitiveness and Rural Development in Bosnia and Herzegovina*) |
| **FBiH** | Federacija Bosne i Hercegovine |
| **IKT** | Informaciono komunikaciona tehnologija |
| **KM** | Konvertibilna marka |
| **NVO** | Nevladina organizacija |
| **PDV** | Porez na dodanu vrijednost |
| **UN** | Ujedinjene nacije (engl. *United Nations*) |
| **UNDP** | Razvojni program Ujedinjenih nacija (engl. *United Nations Development Programme*) |

# 1. INFORMACIJE O JAVNOM POZIVU

## 1.1. Informacija o Projektu uz čiju podršku se realizuje ovaj Javni poziv

Projekat „Podrška Evropske unije konkurentnosti poljoprivrede i ruralnom razvoju u Bosni i Hercegovini“ (EU4AGRI) je četverogodišnji projekat (2020.-2024.) koji ima za cilj da modernizira poljoprivredno-prehrambeni sektor i poboljša ruralnu ekonomiju povećavajući konkurentnost poljoprivredne proizvodnje, poslova i usluga. Projekat provode Razvojni program Ujedinjenih nacija (UNDP) u Bosni i Hercegovini (BiH) i Češka razvojna agencija (CzDA). Ukupna vrijednost projekta iznosi 20,25 miliona eura i finansira ga Evropska unija sa 20 miliona eura, a UNDP i CzDA sa 250.000 eura. Podrška poljoprivredno-prehrambenom sektoru će biti osigurana putem javnih poziva za pružanje podrške i to u tri oblasti:

1. ulaganje u primarnu proizvodnju i prerađivačke kapacitete u cilju jačanja tržišne efikasnosti,

2. jačanje savjetodavnih usluga za unapređenje znanja i razvoj vještina, i

3. jačanje i diverzifikacija ruralne ekonomije.

**Ovaj Javni poziv kao i smjernice za potencijalne podnosioce prijava isključivo se odnose na mjeru podrške jačanju poljoprivredne prakse kroz povezivanje sa naučnim i istraživačkim organizacijama.**

## 1.2. Zaštita podataka

UNDP osigurava zaštitu ličnih podataka odgovorno i u skladu s pravilima UNDP-a, najboljim praksama struke i tehničkim i finansijskim mogućnostima, slijedeći načela zakonitosti, pravilnosti i transparentnosti. Svi podaci koje budu dostavili podnosioci prijava će se koristiti isključivo za potrebe UNDP-a i Projekta EU4AGRI.

## 1.3. Ciljevi mjere podrške

U cilju postizanja održive poljoprivrede, kontrolisane upotrebe prirodnih resursa i uvođenja dobrih praksi, projekat EU4AGRI kroz provedbu mjere podrške jačanju veza naučnih i istraživačkih ustanova sa poljoprivrednom praksom očekuje ostvarivanje sljedećih ciljeva:

Opći ciljevi ove mjere podrške su definisani kako slijedi:

* Doprinos uspostavljanju i jačanju saradnje između naučnih i istraživačkih ustanova sa jedne, i organizacija koje interesno ili ekonomski povezuju poljoprivredne proizvođače ili prerađivače sa druge strane, sa ciljem uspostavljanja efikasnog i održivog sistema prenosa novih informacija, znanja i tehnologija u poljoprivrednu praksu,
* Podrška primjeni rezultata naučnih istraživanja u primarnoj poljoprivrednoj proizvodnji i prehrambenoj industriji,
* Doprinos stabilizaciji i jačanju konkurentnosti i povećanju nivoa produktivnosti primarne poljoprivredne proizvodnje i prerade poljoprivrednih proizvoda kroz modernizaciju i uvođenje novih tehnologija, inovacija i stvaranje dodane vrijednosti poljoprivrednih proizvoda,
* Jačanje otpornosti poljoprivrednog sektora kroz prilagođavanje klimatskim promjenama i uvođenjem mjera za ublažavanje posljedica i prilagođavanja na klimatske promjene.

Slijedom gore navedenog, Projekat kroz provedbu podrške jačanju veza naučnih i istraživačkih ustanova sa poljoprivrednom praksom očekuje ostvarivanje sljedećih specifičnih ciljeva:

* Jačanje kapaciteta naučnih i istraživačkih ustanova za realizaciju istraživanja čiji rezultati će doprinijeti povećanju nivoa produktivnosti poljoprivredne proizvodnje i prerade poljoprivrednih proizvoda,
* Uspostavljanje i unapređenje saradnje između naučnih i istraživačkih ustanova i organizacija koje interesno ili ekonomski povezuju poljoprivredne proizvođače ili prerađivače u cilju obezbjeđenja efikasnog prenosa novih znanja i informacija poljoprivrednim proizvođačima i organizatorima prerade poljoprivrednih proizvoda,
* Jačanje kapaciteta tržišnih integratora - organizacija koje interesno ili ekonomski povezuju poljoprivredne proizvođače ili prerađivače i njihove uloge u sistemu prenosa novih znanja u poljoprivrednu praksu,
* Podizanje nivoa znanja i vještina poljoprivrednih proizvođača i prerađivača.

## 1.4. Očekivani rezultati mjere podrške

Mjera podrške u skladu je sa Strateškim planom ruralnog razvoja Bosne i Hercegovine (2018-2021) -Okvirni dokument, i to sa Strateškom mjerom 6.3. *Podrška stručnom usavršavanju, razvoju znanja i osiguranju savjeta i informacija* i Strateškom mjerom 6.8. *Podrška organskoj proizvodnji, zaštiti okoliša i smanjenju uticaja klimatskih promjena.*

Mjera podrške jačanja veze nauke i istraživanja sa poljoprivrednom praksom će biti realizovana tokom 2022. i 2023. godine.

Kroz provedbu navedene podrške očekuju se sljedeći rezultati:

* Uspješno realizovano minimalno **6 projekata** koji uključuju povezivanje naučnih i istraživačkih ustanova u BiH sa poljoprivrednom praksom kroz zajednički rad sa organizacijama koje interesno ili ekonomski povezuju poljoprivredne proizvođače ili prerađivače u smislu prenosa novih znanja u poljoprivrednu proizvodnju i ruralni razvoj, a u skladu sa aktualnim poljoprivrednim politikama u okviru EU;
* Minimalno **6 visokoškolskih i naučno-istraživačkih organizacija podržano** kroz osnaživanje njihovih tehničkih kapaciteta i kroz povezivanje sa organizacijama koje interesno ili ekonomski povezuju poljoprivredne proizvođače ili prerađivače ,
* Minimalno **6 organizacija,** koje interesno ili ekonomski povezuju poljoprivredne proizvođače ili prerađivače **podržano** kroz jačanje njihovih kapaciteta i kvaliteta usluga koje pružaju svojim članovima, kooperantima ili klijentima;
* Realizovano minimalno **12 događaja** u toku realizacije projekata (radionice, seminari, stručna predavanja, dani polja, demonstracija postupaka, demonstracija rezultata, okrugli stolovi, konferencije, sajmovi, takmičenja...) ;
* Minimalno **300 poljoprivrednih proizvođača** sa područja BiH direktno ili indirektno unaprijedilo znanja i vještine koristeći informacije koje su im pružene u toku realizacije projekata.

# 2. PRAVILA JAVNOG POZIVA

Pravila javnog poziva definišu prihvatljive podnosioce prijava, aktivnosti i troškove te osnovne kriterije i zahtjeve koje podnesene prijave moraju zadovoljiti kako bi bile uzete u obzir za sufinansiranje.

**2.1. Prihvatljivi podnosioci prijava i partneri**

Prijava se podnosi isključivo u partnerstvu kojeg čine:

1. podnosilac prijave i
2. minimalno jedan (1) partner

Prihvatljivi podnosioci prijave mogu biti:

* visokoškolske i naučno-istraživačke ustanove iz oblasti poljoprivrede, prehrambene tehnologije, veterine i biotehnologije registrovane u BiH (poljoprivredni/agronomski, poljoprivredno-prehrambeni, biotehnološki/tehnološki, veterinarski fakulteti; poljoprivredni, agropedološki i veterinarski zavodi i instituti; instituti za zdravlje i sigurnost hrane; instituti/zavodi za genetičke resurse/inženjerstvo i biotehnologiju)

Različiti fakulteti unutar jednog Univerziteta, smatraju se različitim ustanovama i svaki pojedinačni fakultet istog Univerziteta prihvatljiv je kao poseban podnosilac prijave.

Različita odjeljenja, katedre, instituti i druge pod-jedinice u organizacionoj strukturi jednog fakulteta nisu prihvatljivi kao samostalni podnosioci prijave.

Za potrebe realizacije prijedloga projekta, podnosilac prijave predlaže Projektni tim, koji minimalno mora imati 5 članova: vođu projekta i stručne saradnike.

U svojoj prijavi, podnosilac prijave mora predložiti partnerstvo koje će uključivati najmanje jednog partnera, organizaciju koja interesno ili ekonomski povezuju poljoprivredne proizvođače ili prerađivače, iz sljedećih kategorija:

* Poljoprivredne zadruge,
* Preduzeće iz sektora poljoprivredno-prehrambene proizvodnje,
* Udruženja poljoprivrednih proizvođača i druge nevladine organizacije koje imaju dokazivo iskustvo u realizaciji projekata iz oblasti poljoprivrede i ruralnog razvoja, (tri uspješno realizirana projekta u zadnjih osam godina).

Pored obaveznog partnera iz gore navedenih kategorija, podnosilac prijave može u partnerstvo uključiti i sljedeće organizacije kao ostale partnere:

* druge naučne i istraživačke ustanove iz oblasti poljoprivrede, prehrambene tehnologije, veterine i biotehnologije (U slučaju da više različitih fakulteta podnosi jednu prijavu, jedan fakultet mora biti nosilac prijave.),
* naučne i istraživačke ustanove iz drugih oblasti, čije uključivanje je neophodno zbog specifičnosti projektnog prijedloga (elektro-tehnički fakulteti, mašinski/strojarski fakulteti i sl.).

Javna savjetodavna služba može biti uključena u prijedlog projekta kao partner u smislu pružanja logističke podrške u realizaciji određenih aktivnosti i korištenja rezultata istraživanja, ali ne može biti korisnik finansijske podrške.

Svrha i cilj uključenja ostalih partnera mora biti jasno opisana, te definisani očekivani rezultati partnerstva.

Partneri ne mogu biti podnosioci prijave, ali su korisnici projekta (finansijskih sredstava), kao što je i podnosilac prijave. Podnosilac prijave ne može biti partner u drugom projektnom prijedlogu. Isti partneri se ne mogu pojavljivati u više različitih projektnih prijedloga.

Jedan podnosilac prijave može podnijeti više prijava na ovaj javni poziv i to isključivo u partnerstvu. U slučaju da jedan podnosilac prijave podnese više prijava, za finansiranje može biti odabrana samo jedna prijava koja kroz proceduru bodovanja bude najbolje ocijenjena.

Projekat zadržava pravo da u slučaju nepotpunog utroška cijelog iznosa predviđenog za ovu mjeru, izuzetno odobri finansiranje i više od jednog projekta od istog podnosioca prijave, a u skladu sa rezultatima bodovanja kako je opisano u dijelu *4.Bodovanje i odabir korisnika bespovratnih sredstava*.

Isti podnosioci prijave mogu biti podržani kroz mjere podrške Projekta samo jednom kroz istu mjeru i do tri puta uzimajući u obzir sve javne pozive koji će biti objavljeni tokom trajanja EU4AGRI projekta (od 2020. do 2024. godine)

Podnosioci prijava trebaju ispunjavati sve uslove definisane ovim smjernicama, odnosno prijedlog projekta treba da bude pripremljen u skladu sa zahtjevima i karakteristikama datim u smjernicama i prijavnom paketu, uključujući i obrazac projektnog prijedloga i druge odgovarajuće priloge. Također, projektni prijedlog mora biti u skladu sa gore navedenim ciljevima i doprinijeti ostvarivanju očekivanih rezultata ovog Javnog poziva.

* 1. **Neprihvatljivi podnosioci prijava i partneri**

Projekti neće razmatrati ni odobriti podršku u sljedećim slučajevima:

|  |  |  |
| --- | --- | --- |
| **Red.br.** |  | **Verifikacijski dokument** |
| 1. | Podnosioci prijave i partneri su kroz prijavu dostavili neistinite i netačne informacije i popratnu dokumentaciju | Prijavni paket dokumenata |
| 2. | Podnosioci prijave i partneri nisu registrovani na području BiH | Rješenje o registraciji (prva i posljednja registracija) za podnosioca prijave i partnere |
| 3. | Podnosioci prijave i partneri su poslovali negativno u 2021. godini | Finansijski izvještaji za 2021. godinu, potpisani i ovjereni od strane ovlaštenog računovođe. Izvještaji trebaju da uključuju bilans uspjeha, bilans stanja i izvještaj o toku novca– *ovjerena kopija;* |
| 4. | Podnosioci prijave i partneri nisu ispunili obaveze plaćanja indirektnih poreza za 2021. godinu (ukoliko postoje dugovanja po ovom osnovu za 2021. godinu biti će prihvaćen ugovor sa nadležnim poreskim organima o servisiranju duga) | Potvrda o izmirenim poreskim obavezama |
| 5. | Podnosioci prijave i partneri nemaju izmirene sve prispjele obaveze prema zaposlenicima po osnovu zdravstvenog i penzionog osiguranja, kao i plaća | Potvrda o izmirenim, a dospjelim obavezama prema zaposlenicima |
| 6. | Podnosioci prijave i partneri su u postupku predstečajne nagodbe ili likvidacije | Izjava da nije u postupku predstečajne nagodbe ili likvidacije *- original;* |
| 7. | Podnosioci prijave i partneri (kao pravno lice i kao odgovorno lice ili vlasnik) su osuđeni za kazneno djelo vezano za svoje poslovanje na temelju pravosnažne presude | Izjava da nije osuđivan za kazneno djelo vezano za svoje poslovanje na temelju pravosnažne presude *- original;* |
| 8. | Podnosioci prijave i partneri u protekle 3 godine imaju neispunjenih obaveza za dodijeljene poticajne mjere entitetskih ministarstava/relevantnih institucija u BiH | Izjava o nepostojanju neispunjenih obaveza (Prilog 10) |
| 9. | Nije završeno provođenje investicija iz ranije odobrenih projekata koji su finansirani putem projekata EU4AGRI, EU4Business ili drugih projekata koje finansira i/ili implementira UNDP | Evidencije UNDP, EU4AGRI, EU4Business. EU4AGRI Recovery |

Dodatno, kod evaluacije i ocjenjivanja podnosilaca prijava razmatrat će se prihvatljivost njihovih poslovnih praksi. Projekti neće odobriti podršku podnosiocima prijava koji:

* krše ili učestvuju u zloupotrebi ljudskih prava, uključujući prava manjinskih naroda;
* upotrebljavaju ili tolerišu prisilan ili nametnuti rad;
* upotrebljavaju ili tolerišu najgore oblike dječjeg rada;
* sudjeluju u proizvodnji **alkoholnih pića** (osim piva i vina);
* sudjeluju u proizvodnji, trgovini ili distribuciji:
* **oružja i/ili municije** ili njihovih sastavnih dijelova te replike oružja koja se prodaju djeci;
* **duhana ili duhanskih proizvoda**; i
* **opreme i/ili organizovanja djelatnosti kockanja**, kockarnica, kladionica i sličnih poduhvata organizovanja igara na sreću;
* krše sankcije UN-a, relevantne konvencije, ugovore i rezolucije ili su na UN-ovim popisima o neprihvatljivosti;
* imaju značajan negativan uticaj na okoliš/životnu sredinu ili klimu (uključujući negativan uticaj na kvalitet voda, zraka, tla ili biološke raznolikosti, te pretjerane emisije zagađivača nastalih sagorijevanjem fosilnih goriva);
* se bave nezakonitom proizvodnjom ili prodajom ili distribucijom bilo kojeg proizvoda, ili se bave aktivnošću koja se smatra nezakonitom prema domaćim zakonima ili propisima ili prema međunarodnim konvencijama i sporazumima ili onima koji podliježu međunarodnom postepenom ukidanju ili zabrani;
* se bave aktivnostima koje su zabranjene domaćim zakonima ili međunarodnim konvencijama koje se odnose na zaštitu resursa biološke raznolikosti ili kulturne baštine;
* su izloženi kontroverzama i/ili drugim radnjama prije ili tokom provođenja Javnog poziva, a koje mogu imati negativan uticaj na reputaciju UNDP-a, EU4AGRI projekta, donatora ili institucionalnih partnera, uključenih u provedbu projektnih aktivnosti.

## Prihvatljiva područja i aktivnosti

Projekat EU4AGRI u okviru ovog Javnog poziva će podržati projekte koji u fokusu svojih aktivnosti imaju jedno od sljedećih područja:

* Ublažavanje posljedica i prilagođavanje klimatskim promjenama u proizvodnji mlijeka, mesa, jaja, voća, grožđa i maslina, povrća, žitarica, uljarica, ljekovitog bilja i meda,
* Uvođenje novih proizvodnih tehnologija s ciljem povećanja produktivnosti u proizvodnji mlijeka, mesa, jaja, voća, grožđa i maslina, povrća, žitarica, uljarica, ljekovitog bilja i meda,
* Uvođenje digitalnih alata i tehnologija u proces primarne poljoprivredne proizvodnje i preradu poljoprivrednih proizvoda,
* Zaštita i unapređenje zdravlja životinja i biljaka i dobrobiti životinja,
* Smanjenje gubitaka i otpada hrane.

Projektnim prijedlogom podnosilac prijave identifikuje i opisuje postojeći problem u razvoju poljoprivredno-prehrambenog sektora u BiH vezan za jedno ili više navedenih prihvatljivih područja, te predlaže da kroz realizaciju različitih istraživanja radi na pronalaženju rješenja problema. U saradnji sa parterskom organizacijom/organizacijama predlaže organizaciju događaja za poljoprivredne proizvođače ili stručna lica iz prehrambene industrije na kojima bi se predstavili rezultati provedenih istraživanja.

Predloženi modeli mogu uključivati nabavku neophodne opreme, postavljanje demo ogleda postupaka i rezultata (uključujući nove tehnologije i IKT), korištenje alternativnih izvora energije, analize zemljišta, biljnih i animalnih uzoraka i proizvoda i sl.

Svaki projektni prijedlog mora uključivati **najmanje dvije** aktivnosti vezane za prenos novih znanja i tehnologija u poljoprivednu praksu kroz organizaciju događaja kao što su radionice, seminari, stručna predavanja, dani polja, demonstracija postupaka, demonstracija rezultata, okrugli stolovi, stručne ekskurzije, konferencije, sajmovi, takmičenja i sl.

## 2.4. Prihvatljiva geografska regija za projekte

U okviru ovog javnog poziva prihvatljive su prijave za projekte koji će se izvoditi isključivo na teritoriji Bosne i Hercegovine.

## 2.5. Zahtjevi za ispunjenje standarda

Provedba projekta finansiranog putem EU4AGRI mora se realizovati u skladu sa relevantnim zakonima i propisima koji se odnose na zaštitu okoliša, javno zdravstvo, dobrobit i zdravlje životinja te zaštitu bilja, kao i posebne preporuke za postupanje u uslovima COVID-19 pandemije propisane od strane nadležnih organa.

## 2.6. Visina bespovratnih sredstava kroz mjeru podrške pružanju savjetodavnih usluga kroz jačanje veza naučnih i istraživačkih ustanova sa savjetodavstvom

### Ukupna raspoloživa sredstva

Ukupna raspoloživa sredstva za podršku jačanja veze naučno-istraživačkih organizacija sa poljoprivrednom praksom iznose do **2,4 miliona KM** po ovom javnom pozivu.

**Projekti zadržavaju pravo da ne dodijele sva raspoloživa sredstva u slučaju da kvalitet zaprimljenih prijava i projektnih prijedloga ne ispuni očekivanja i definisane kriterije, kao i da poveća raspoloživi fond u slučaju većeg broja kvalitetnih prijava.**

### Visina pojedinačnih iznosa za finansiranje

Sredstva podrške po jednoj prijavi mogu iznositi **od** **100.000 KM do 400.000 KM (bez PDV-a)**.

Minimalno 5% tražene finansijske podrške mora se utrošiti na jačanje kapaciteta svakog pojedinog obaveznog partera - organizacija koja interesno ili ekonomski povezuje poljoprivredne proizvođače ili prerađivače - odnosno na nabavku opreme koja doprinosi unapređenju poljoprivrednog sektora kroz implementaciju novih znanja i iskustava u poljoprivrednu praksu.

Maksimalno 10% tražene finansijske podrške može se odnositi na troškove vezane za aktivnosti ostalih partnerskih organizacija uključenih u realizaciju projekta. Ovo ograničenje se odnosi na sve druge partnerske organizacije u zbiru.

Minimalno 15 % ukupne odobrene finansijske podrške mora se odnositi na projektne aktivnosti vezane za istraživanje mogućnosti primjene informaciono-komunikacione tehnologije u procese primarne poljoprivredne proizvodnje ili prerade poljoprivrednih proizvoda.

Detaljan prikaz strukture budžeta je dat u obrazcu Prilog 3 – Budžet.

## 2.7. Kriteriji za ocjenjivanje zaprimljenih prijava

Zaprimljene prijave za finansiranje putem ove mjere podrške će se ocjenjivati na osnovu niže opisanih **općih kriterija prihvatljivosti potencijalnih korisnika (podnosilaca prijave i partnera).**

### 2.7.1. Opći kriteriji prihvatljivosti prijava

U tabeli ispod se nalazi pregled općih kriterija i na koga se odnosi obavezno ispunjavanje navedenih kriterija:

| **Red. br.** | **Opći kriteriji** | **Podnosilac prijave**  | **Svi partneri** |
| --- | --- | --- | --- |
| 1. | Dostavljen potpuni prijavni paket (u traženom formatu u skladu sa poglavljem 3.2. *Način podnošenja prijave*) | √ |
| 2. | Svaka prijava mora uključivati partnerstvo od najmanje 2 člana (podnosilac prijave i jedan obavezni partner) u skladu sa članom 2.1. Smjernica | √ |
| 3. | Podnosilac prijave je registrovan za i aktivno se bavi djelatnošću visokoškolskog obrazovanja ili naučnog i istraživačkog rada.  | √ |  |
| 4. | Obavezni partner je registrovan kao zadruga, preduzeće ili udruženje po važećoj zakonskoj regulativi |  | √ |
| 5. | Struktura predloženog budžeta u skladu je sa Smjernicama javnog poziva | √ |
| 6. | Planirane aktivnosti se isključivo odnose na prihvatljiva oblasti kako je navedeno u poglavlju *2.3. Prihvatljive oblasti;* | √ |
| 7. | Za realizaciju projekta imenovan Projektni tim u skladu sa Smjernicama javnog poziva | √ |
| 8. | Sjedište svih članova partnerstva je na teritoriji BiH | √ | √ |
| 9. | Zastupnik u prijavi je isključivo odgovorno lice ili vlasnik podnosioca prijave | √ |  |
| 10. | Nevladine organizacije i udruženja kao partnerske organizacije imajuiskustvo u realizaciji razvojnih projekata u oblasti poljoprivrede i ruralnog razvoja - najmanje tri uspješno izvedena projekta u posljednjih 8 godina |  | √[[1]](#footnote-2) |
| 11. | Objekat u koji će se instalirati oprema koja je predmet projekta, posjeduje važeće dozvole i dokumente za izgradnju izdate od nadležnih organa (dokaz: dostavljene važeće dozvole i dokumentacija koja dokazuje da je objekat legalno izgrađen i da može biti u upotrebi)(*ako je relevantno*) | √ | √ |
| 12. | Postojeći objekat u koji će biti instalirana oprema koja je predmet projekta u vlasništvu je podnosioca prijave ili podnosilac prijave posjeduje koncesiju ili ugovor o najmu čije trajanje je najmanje 5 godina počev od datuma objave ovog Javnog poziva | √ | √ |
| 13. | Podnosilac prijave i partneri nisu poslovali sa gubitkom (deficitom) u 2021. g. (dokaz: dostavljeni finansijski izvještaj za 2021. g.) | √ | √ |
| 14. | Podnosilac prijave i partneri su ispunili obaveze plaćanja direktnih i indirektnih poreza za 2021. godinu  | √ | √ |
| 15. | Podnosilac prijave i partneri nemaju blokirane bankovne račune u trenutku podnošenja prijave na ovaj Javni poziv (dokaz: potvrda iz komercijalne banke) | √ | √ |
| 16. | Podnosilac prijave i partneri nisu u postupku predstečajne nagodbe ili likvidacije; | √ | √ |
| 17. | Zastupnici u prijavi nisu osuđivani za kazneno djelo vezano za svoje poslovanje na temelju pravosnažne presude | √ | √ |
| 18. | Ukoliko se prijedlog projekta odnosi na postrojenje za proizvodnju energije iz obnovljivih izvora, biomase ili obradu otpada, kao dio tehničkog rješenja za unapređenje poljoprivredne proizvodnje ili prerade poljoprivrednih proizvoda, ista mora biti tehničko-tehnološki izvodljiva (dokaz: studija tehničko-tehnološke izvodljivosti) | √ | √ |

### 2.7.2 Ocjenjivanje projektnih prijedloga

Projekat će ocjenjivati pristigle prijedloge na osnovu sljedećih kriterija:

* Relevantnost projekta;
* Kvalitet i logika projekta;
* Održivost projekta; i
* Projektni budžet.

Detaljan opis ocjenjivanja projektnih prijedloga opisan je u poglavlju 4. *Bodovanje i odabir korisnika bespovratnih sredstava, Korak 2*.

## 2.8. Pravila za korištenje bespovratnih sredstava

Budžet predloženih prijedloga projekata kojeg pripremaju podnosioci prijava može sadržavati **prihvatljive i neprihvatljive stavke**, koje se odnose na predloženi projekat i nisu nastale prije datuma potpisivanja ugovora o dodjeli bespovratnih sredstava. Ukoliko podnosilac prijave navede i neprihvatljive stavke, iste moraju biti jasno odvojene od prihvatljivih stavki, te propisno deklarisane. Kroz ovaj Javni poziv je moguće finansirati **isključivo prihvatljive stavke**, dok će se i neprihvatljive stavke koristiti za ocjenu projektnog prijedloga.

### 2.8.1. Prihvatljive investicije i troškovi

Da bi investicije i troškovi bili prihvatljivi potrebno je da budu:

1. neophodni za implementaciju predloženog projekta;
2. realni i predviđeni budžetom;
3. opravdani i mjerljivi; i
4. nastali nakon potpisivanja ugovora sa Projektom i tokom implementacije projekta.

Prihvatljive investicije i troškovi podnosioca prijave se odnose na:

* nabavku opreme, mašina, alata, komunikacijskih uređaja, hardvera i softvera i drugih materijala potrebnih za izvođenje naučnih istraživanja koja su predmet prijedloga projekta (napomena, navedena oprema će ostati u vlasništvu podnosioca prijave),
* nabavku repromaterijala neophodnih za provođenje istraživanja planiranih projektnim prijedlogom, isključujući sjemenski i sadni materijal
* troškove organizacije savjetodavnih događaja koji se organizuju u toku realizacije predloženog projekta, uključujući naknade stručnim licima, zakup prostorija i tehničke opreme, ishranu i osvježenje za učesnike,
* Angažman osoblja uključenog u realizaciju projektnih aktivnosti
* Angažman domaćih i međunarodnih stručnjaka,
* Troškovi dizajna i štampanja publikacije rezultata istraživanja provedinih u toku realizacije projekta, koji će biti disitribuirani krajnjim korisnicima,
* Troškovi dizajna i štampanja promotivnih materijala (rolo baneri i sl.).

Prihvatljive investicije i troškovi obaveznih partnera se odnose na:

* nabavku opreme, mašina, alata, komunikacijskih uređaja, hardvera i softvera i drugih materijala potrebnih za izvođenje naučnih istraživanja koja su predmet prijedloga projekta (Napomena: navedena oprema će ostati u vlasništvu partnera),
* nabavka informatičke i druge opreme neophodne za rad partnerskih organizacija sa članovima, kooperantima, zadrugarima, klijentima i ostalim ciljnim skupinama.

Prihvatljive investicije i troškovi ostalih partnera se odnose na:

* nabavku opreme, mašina, alata, komunikacijskih uređaja, hardvera i softvera i drugih materijala potrebnih isključivo za izvođenje naučnih istraživanja koja su predmet prijedloga projekta (Napomena: navedena oprema će ostati u vlasništvu partnera),

### 2.8.2. Neprihvatljive investicije i troškovi

Neprihvatljive investicije i troškovi se ne mogu finansirati kroz ovaj Javni poziv niti kroz sopstvena sredstva podnosioca prijave i oni su:

* Nabavka opreme, hardvera i softvera te ostalih roba (djelomična ili potpuna) izvršena na osnovu donacija i poklona ili podrške u okviru međunarodnih projekata, donacija, odnosno iz bespovratna sredstva bilo kojeg nivoa vlasti u BiH;
* Nabavka korištene opreme;
* Popravka postojeće opreme;
* Građevinski radovi (izgradnja, adaptacija, rekonstrukcija, dogradnja objekata)
* Kupovina poljoprivrednog i građevinskog zemljišta i već postojećih zgrada i objekata;
* Nabavka vozila svih kategorija;
* Amortizacija dugotrajne imovine;
* Porezi, uključujući PDV, carinske, uvozne dažbine i ostale naknade državi te usluge špedicije;
* Bankarski troškovi, troškovi garancija i slični troškovi;
* Troškovi konverzije, troškovi kursnih razlika i naknada;
* Troškovi redovnih plata i naknada za zaposlene;
* Kazne, finansijski penali i sudski troškovi;
* Troškovi iznajmljivanja zemljišta, opreme, mašina ili prostora;
* Plaćanje u naturi i kompenzacija koja nije provedena preko poslovnog računa;
* Nabavka izvršena putem lizinga;

### 2.8.3. Sadržaj ponude / interne procjene troškova

Podnosioci prijave, ustanove koje su u obavezi provoditi proces javnih nabavki obavezni su dostaviti dokument – interna procjena troškova - koji je osnova za planiran budžeta za realizaciju aktivnosti.

U internoj procjeni troškova za svaku budžetsku stavku potrebno je navesti opis po kojem osnovu je trošak određen (ponuda dobavljača, katalog opreme, informacija od dobavljača i sl.).

**Dobavljač ne može biti povezano lice ili društvo sa podnosiocem prijave ili partnerima.**

### 2.8.4. Lista prihvatljivih zemalja porijekla kupljene robe

Roba koja je predmet nabavke u okviru realizacije prijedloga projekta mora biti porijeklom iz zemalja prihvatljivih za EU[[2]](#footnote-3), osim u slučaju da je vrijednosti robe bez PDV-a ispod praga konkurentskog postupka od 100.000 EUR.

## 2.9. Rokovi završetka predloženog projekta

Sve aktivnosti, uključujući nabavku opreme, istraživanje, obradu rezultat istraživanja, organizaciju savjetodavnih događaja moraju biti završene u roku od **12 mjeseci** od datuma potpisivanja ugovora. Svi prijedlozi projekata čiji predviđeni rok završetka prelazi ovaj rok će se smatrati neprihvatljivim i biće odbijene.

# 3. NAČIN PODNOŠENJA PRIJAVA I NJIHOVO OCJENJIVANJE

Prijave za podrškutrebaju biti dostavljene u formi koju propisuje ovaj Javni poziv, uključujući sve tražene priloge i dokumentaciju. Prijave se podnose na jednom od službenih jezika BiH.

## 3.1. Potrebna dokumentacija

Opća dokumentacija koju trebaju dostaviti podnosioci prijava i partneri **(poštujući pri tome zahtijevani redoslijed slaganja dokumentacije)** je:

| **Red. br.** | **Potrebna dokumentacija** | **Podnosilac prijave** | **Partneri** |
| --- | --- | --- | --- |
| 1. | Ispravno popunjen obrazac prijave (Prilog 1) | √ |  |
| 2. | Prijedlog projekta (Prilog 2) |  |  |
| 3. | Budžet projekta (Prilog 3)  | √ |  |
| 5. | Plan aktivnosti (Prilog 4)  | √ |  |
| 6. | Izjava o partnerstvu potpisana od strane podnosioca i svakog člana partnerstva pojedinačno (Prilog 5) | √ |  |
| 7. | Lista za provjeru dostavljene dokumentacije (Prilog 6) | √ |  |
| 8. | Izjava o poslovanju u skladu sa UN global compact (Prilog 7) | √ | √ |
| 9. | Potpisana izjava o povezanim licima (Prilog 8)  |  | √ |
| 10. | Potpisana izjava da vlasnik i odgovorno lice podnosioca prijave i partnera ne obnašaju javnu funkciju (Prilog 9) | √ | √ |
| 11. | Potpisana izjava o nepostojanju neispunjenih obaveza po osnovu korištenja poticajnih mjera (Prilog 10) | √ | √ |
| 12. | CV osoblja Projektnog tima (Prilog 11) | √ |  |
| 13. | Rješenje o imenovanju Projektnog tima | √ |  |
| 14. | Rješenje o registraciji (prva i posljednja registracija) za podnosioca prijave i partnere  | √ | √ |
| 15. | Lična karta odgovornog lica/vlasnika podnosioca prijave i partnera  | √ | √ |
| 16. | Interna procjena troškova | √ |  |
| 17. | Dokaz o vlasništvu objekta (ZK izvadak) – *kopija;* **Ili** Ugovor o zakupu, korištenju ili koncesiji nad objektom i koji se instalira oprema na minimalno 5 godina od datuma objave Javnog poziva (ukoliko je relevantno) | √ | √ |
| 18. | Dokumenti koji dokazuju da objekat/i u koji se instalira oprema koja je predmet prijedloga projekta jeste legalno izgrađen; (ako je relevantno) | √ | √ |
| 19. | Za NVO, klastere i udruženja, kao partnere: Kratki prikaz za svaki od najmanje tri (3)[[3]](#footnote-4) uspješno implementirana referentna projekta u proteklih 8 godina, u skladu sa članom 2.1 Smjernica. |  | √[[4]](#footnote-5) |
| 20. | Dobrovoljni certifikati i standardi kao što ISO 9001, BFC, HACCP, ISO 22000, ISO 14001, Halal, Košer itd. (ukoliko je relevantno) | √ | √ |
| 21. | Finansijski izvještaji za 2021. godinu, potpisani i ovjereni od strane ovlaštenog računovođe. | √ | √ |
| 22. | Potvrda komercijalne banke da bankovni računi za poslovanje podnosioca prijave nisu blokirani ne stariji od dana objave ovog Javnog poziva | √ | √ |
| 23. | Poreska uvjerenja o izmirenim poreskim obavezama (direktni i indirektni porezi) za 2021. godinu | √ | √ |
| 24. | Studija izvodljivosti ili tehnološki projekat ukoliko se investicija odnosi na proizvodnju energije iz obnovljivih izvora ili obradu otpada kao dio tehničkog rješenja za unapređenje poljoprivredne proizvodnje ili prerade poljoprivrednih proizvoda, ista mora biti tehničko-tehnološki izvodljiva (ukoliko je relevantno); | √ | √ |
| 25. | Izjava da nije u postupku predstečajne nagodbe ili likvidacije *.* | √ | √ |
| 26. | Izjava da nije osuđivan za kazneno djelo vezano za svoje poslovanje na temelju pravosnažne presude. | √ | √ |

## 3.2. Način dostave prijave

Prijave se podnose isključivo putem elektronskog sistema dostave prijava „javnipoziv.undp.ba“ koji je obezbijedio EU4AGRI projekat. Dostavljanje prijava u bilo kojem drugom formatu (e-mail, pošta, fax i sl.) nije dozvoljeno i tako dostavljene prijave neće biti uzete u razmatranje.

Svaki dokument koji se dostavlja mora biti spašen kao poseban elektronski dokument pod odgovarajućim nazivom (pratiti instrukcije date u Prilogu 6 Lista za provjeru dostavljene dokumentacije).

## 3.3. Krajnji rok za podnošenje prijava

Ovaj Javni poziv je otvoren do 12.09.2022. godine. Prijave pristigle nakon navedenog roka neće biti razmatrane.

## 3.4. Dodatne informacije

Dodatna pitanja u vezi ovog poziva mogu se dostaviti putem formulara za pitanja na web stranici projekta <https://eu4agri.ba/postavi-pitanje> u periodu od 15.08. do 05.09.2022. godine. Na sva pitanja koja stignu prije ili poslije navedenog roka neće se odgovarati. Prije postavljanja pitanja zainteresovani podnosioci prijava trebaju pažljivo pročitati dokument *Smjernice za podnosioce prijava*, kao i postojeća pitanja i odgovore vezane za ovaj Javni poziv. Projekti neće odgovarati na već odgovorena pitanja.

Pored toga, Projekti zadržavaju pravo da ne ponude odgovor na generalna, nepotpuna i/ili neprecizna pitanja (npr. ukoliko se odgovor na pitanje nalazi u dokumentu *Smjernice za podnosioce prijava* ili su pitanja već adresirana u sekciji Pitanja i odgovori, i sl.), te na pitanja koja se odnose na tehničku pomoć i/ili savjetovanje vezano za pripremu projektnog prijedloga ili prijave.

Svi odgovori na pitanja koji mogu biti relevantni i za ostale podnosioce prijava, redovno će se objavljivati na web stranici UNDP-a: [www.ba.undp.org](http://www.ba.undp.org/) i na stranici projekta [www.eu](http://www.eu)4agri.ba.

## 3.5. Informisanje potencijalnih podnosioca prijava o Javnom pozivu

Neposredno nakon objave Javnog poziva Projekat će organizovati informativne sesije tokom kojih će se prezentirati svi aspekti javnog poziva te pojasniti uslovi i kriteriji. Ukoliko ne bude moguće održati sesije uz fizičko prisustvo, Projekat će iste održati putem nekih od online kanala (*Facebook, Microsoft Teams, Zoom* ili sl.).

Vrijeme i lokacije održavanja informativnih sesija će biti objavljene na UNDP web stranici [www.ba.undp.org](http://www.ba.undp.org), web stranici projekta EU4AGRI [www.eu4agri.ba](http://www.eu4agri.ba) kao i putem medija.

# 4. BODOVANJE I ODABIR KORISNIKA BESPOVRATNIH SREDSTAVA

Podnesene prijave će provjeravati i ocjenjivati Komisija sastavljena od imenovanih predstavnika UNDP-a. Predstavnici relevantnih institucija (članovi Sektorske radne grupe za poljoprivredu i ruralni razvoj u okviru Projekata EU4AGRI) će također učestvovati u čitavom procesu ocjenjivanja pristiglih prijava.

Sve dostavljene prijave će se ocjenjivati u dva koraka, u skladu sa ispod propisanim kriterijima.

Prvi korak je eliminatoran i predstavlja provjeru administrativne usklađenosti i ispunjenost općih kriterija.

Drugi korak – ocjena projektnog prijedloga se realizuje u skladu sa kriterijima definisanim u tabeli u nastavku i može biti eliminatoran ukoliko sam prijedlog projekta budu ocijenjeni sa manje od 70 bodova.

**Korak 1: Otvaranje pristiglih prijava, provjera administrativne usklađenosti i ispunjenosti općih kriterija**

U sklopu prvog koraka, po isteku roka za prijavu, provjerava se usklađenost prijava s administrativnim i općim kriterijima (poglavlje 2.7.1.). Ukoliko podnesena prijava ne zadovoljava navedene zahtjeve, odnosno **ukoliko je odgovor na bilo koje pitanje u tabeli „NE“, prijava neće biti dalje razmatrana.**

**Korak 2: Ocjenjivanje projektnog prijedloga**

Prijave koje su prošle prvu administrativnu provjeru i provjeru ispunjenosti općih kriterija će biti podvrgnute ocjenjivanju samog projektnog prijedloga.

Ocjena projektnog prijedloga se vrši u skladu sa kriterijima prikazanim u tabeli u nastavku:

**TABELA ZA OCJENJIVANJE PROJEKTNIH PRIJEDLOGA**

|  |  |
| --- | --- |
| **Osnovni kriteriji: Relevantnost projekta** | **Maksimalan broj bodova** |
| **45** |
| Koliko je projekat relevantan u odnosu na ciljeve Javnog poziva? U kojoj mjeri doprinosi jačanju veze naučno-istraživačkih organizacija sa poljoprivrednom praksom? * U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| Da li je primarni problem koji prijedlogom projekta adresiran u skladu sa prihvatljivim oblastima propisanim u dijelu 2.3.?* U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| Da li su predloženi partneri relevantni, da li je njihova uloga u projektu jasna i opravdana? U kojoj mjeri projekat uključuje poljoprivredne proizvođače i stručna lica iz prehrambene industrije u transfer znanja?* U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| Da li članovi projektnog tima posjeduju stručnost i iskustvo relevantno za područja istraživanja i predložene aktivnosti?* U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| Sadrži li prijedlog specifične elemente dodane vrijednosti, kao što su pitanja zaštite okoliša, promicanje rodne jednakosti i jednakih mogućnosti za stanovnike ruralnih područja? * Da - 5
* Ne - 0
 | 5 |
| **Osnovni kriteriji: Kvalitet i logika projekta** | **Maksimalan broj bodova** |
| **60** |
| Projekat je jasan, logičan i relevantan u odnosu na očekivane rezultate.* U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| Projekat uvodi tehnološke inovacije koji doprinose povećanju proizvodnje, boljoj konkurentnosti i prodaji poljoprivrednih i prehrambenih proizvoda.* U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| Projekat doprinosi razvoju ljudskih kapaciteta organizacija koje interesno okupljaju poljoprivredne proizvođače i prerađivače* U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| Projekat koristi adekvatne i inovativne metode rada u prenosu informacija i novih znanja* U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| Vremenski okvir projekta je realan, prilagođen specifičnostima opisanih aktivnosti* U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| Projektni prijedlog jasno definiše potencijalne rizike i predviđa mjere za njhovo izbjegavanje ili ublažavanje njihovih negativnih posljedica* U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| **Osnovni kriteriji: Održivost projekta** | **Maksimalan broj bodova** |
| **25** |
| Projekat predstavlja integrisanu cjelinu koja doprinosi održivosti svih uključenih aktera* U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| Projektni rezultati su održivi u smislu nastavka funkcionisanja/finansiranja relevantnih aktivnosti i nakon završetka projekta.* U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| U projektnom prijedlogu prikazan je i argumentovan pozitivni utjecaj kojeg će rezultati projekta dugoročno imati na poljoprivrednu praksu? Je li vjerovatno da će prijedlog projekta imati učinak multiplikacije?* U potpunosti - 5
* Većinom - 4
* Djelomično - 3
* Slabo - 2
* Nikako - 0
 | 5 |
| **Generalni kriterij: Projektni budžet** | **Maksimalan broj bodova** |
| **20** |
| Predloženi budžet je realan, jasan i povezan sa očekivanim rezultatima.* U potpunosti - 10
* Većinom - 8
* Djelomično - 6
* Slabo - 3
* Nikako - 0
 | 10 |
| Omjer procijenjenih troškova i očekivanih rezultata je zadovoljavajući* U potpunosti - 5
* Većinom - 4
* Djelomično - 3
* Slabo - 2
* Nikako - 0
 | 5 |
| Budžet sadrži jasna narativna pojašnjenja stavki.* U potpunosti - 5
* Većinom - 4
* Djelomično - 3
* Slabo - 2
* Nikako - 0
 | 5 |
| **Ukupan broj bodova:** | **150** |

Bodovni prag koji moraju zadovoljiti prijave da bi bile finansirane je **70 bodova**, a finansijska podrška će bit dodjeljivana prijedlozima projekata od najbolje rangiranog projekta prema slabije rangiranima.

U slučaju da je podnosilac prijave podnio više projekata koji su zadovoljili bodovni prag, na rang listu za financiranje će biti stavljen projekat koji je ocijenjen sa najvećim brojem bodova. Odluka o financiranju projekata se donosi na osnovu raspoloživih financijskih sredstava i pozicije projekta na rang listi.

Ostali projektni prijedlozi će biti stavljeni na rezervnu rang listu. Prijedlozi sa rezervne liste će biti odabrani za financiranje samo u slučaju da se ne utroše sva predviđena sredstva za ovu mjeru podrške na prijedloge projekata koji su prešli bodovni prag od 70 bodova. U tom slučaju dodjela finansijske podrške vršiće se prema ocjeni prijedloga projekata sa rezervne rang liste sve dok se ne utroše sva predviđena sredstva podrške.

**NAPOMENA: SVAKO VJEŠTAČKO STVARANJE USLOVA ZA DOBIVANJE PREDNOSTI ZA PODNESENU PRIJAVU SMATRA SE GRUBIM KRŠENJEM PRAVILA OVOG JAVNOG POZIVA. TAKVE PRIJAVE ĆE BITI AUTOMATSKI ISKLJUČENE IZ DALJNJEG RAZMATRANJA.**

**PORED OVOGA, SVAKI POKUŠAJ UTICAJA NA PROCES OCJENJIVANJA PRIJAVA KAO I OTKRIVANJE INFORMACIJA O PROCESU OCJENJIVANJA, UKLJUČUJUĆI I ŽALBENI PROCES, PRIJE NJEGOVOG ZAKLJUČIVANJA ĆE REZULTIRATI ODBIJANJEM TAKVIH PRIJAVA**.

# 5. OBAVIJEST O REZULTATIMA POZIVA

Komisija za odabir će nakon ocjenjivanja pristiglih prijava napraviti preliminarnu listu odabranih projekata koja će biti objavljena na web stranici [www.ba.undp.org](http://www.ba.undp.org) i www.eu4agri.ba.

Na rezultate preliminarne liste podnosioci prijava mogu uložiti prigovor, uz odgovarajući dokaz, u roku od 7 dana od dana objave preliminarne liste. Prigovori se predaju u zatvorenoj koverti preporučenom poštom ili kurirskom poštom na sljedeću adresu:

**Razvojni program Ujedinjenih nacija (UNDP)**

**Projekt EU4AGRI, UN HOUSE**

**Zmaja od Bosne bb, 71 000 Sarajevo**

Konačna lista odabranih korisnika će također biti objavljena na web stranicama [www.ba.undp.org](http://www.ba.undp.org) i [www.eu4agri.ba](http://www.eu4agri.ba). Na konačnu listu odabranih korisnika neće biti moguće uložiti prigovor.

Planirani vremenski okvir za provedbu procesa odabira je sljedeći[[5]](#footnote-6):

|  |  |
| --- | --- |
| **AKTIVNOST** | **INDIKATIVNI DATUM** |
| Objava poziva  | 21.07.2022. |
| Krajnji rok za podnošenje prijava | 12.09.2022. |
| Krajnji rok za dodatne upite i pojašnjenja | 05.09.2022 |
| Obavijest o preliminarnim rezultatima poziva | 28.10.2022 |
| Rok za prigovore  | 04.11.2022 |
| Obavijest o konačnim rezultatima  | 18.11.2022 |
| Potpisivanje ugovora sa odabranim korisnicima  | Novembar/Decembar2022 |

# 6. ODLUKA O DODJELI SREDSTAVA I POTPISIVANJE UGOVORA

Nakon odluke o dodjeli sredstava po osnovu ovog javnog poziva, odabranim korisnicima će se na potpis dostaviti ugovor o dodjeli sredstava, u skladu sa UNDP-ovim pravilima, u kojem će se definisati obaveze te rokovi realizacije samog projekta.

Odabrani korisnici moraju dostaviti dokumentaciju potrebnu za potpisivanje ugovora u roku od maksimalno 40 dana od dana kada su dobili pismenu obavijest od Projekata da se nalaze na finalnoj listi korisnika. Ukoliko dođe do probijanja navedenog roka, Projekti zadržavaju pravo da isključi odabranog korisnika iz programa finansijske podrške.

Projekti će se obavezati da isplate sredstva u skladu s odabranim prijavama i ugovorom, dok će se korisnici obavezati da će sve planove i obaveze koje su naveli u prijavi i koje su ocjenjivane tokom ocjene realizirati. Novčana sredstva koja će biti isplaćena odabranim korisnicima će biti uslovljena realizacijom predstavljenih planova i obaveza. Ovi planovi i preuzete obaveze bit će predmet detaljnog praćenja i kontrole. Nepotpuna realizacija i odstupanja od planova prezentiranih kroz prijave može rezultirati potpunim ili djelomičnim povlačenjem novčanih sredstava od strane Projekta.

Podnosioc prijave i partneeri moraju osigurati **održivost projekta**, odnosno tokom razdoblja od 3 godine od završetka provedbe projekta moraju osigurati:

* vlasništvo nad materijalnom ili nematerijalnom imovinom nabavljenom kao rezultat podrške podnosiocu prijave ostaje nepromijenjeno, tj. Podnosilac prijave ne smije prodavati, otuđivati, prebacivati ili na bilo koji drugi način izvršiti transfer nad vlasništvom nabavljenih stvari prema trećim fizičkim i pravnim licima minimalno 3 godine od završetka ugovora;
* podnosilac prijave će u toku trajanja Ugovora o financijskoj podršci izvršiti prenos vlasništva nad materijalnom ili nematerijalnom imovinom nabavljenom kao rezultat podrške partnerima na partnere, u skladu sa projektnim prijedlogom, pri čemu partneri ne smiju prodavati, otuđivati, prebacivati ili na bilo koji drugi način izvršiti transfer nad vlasništvom nabavljenih stvari prema trećim fizičkim i pravnim licima minimalno 3 godine od završetka ugovora;
* održavanje opreme i druge imovine nabavljene tokom projekta u skladu sa preporukama proizvođača i/ili dobavljača;
* čuvanje cjelokupne dokumentacije koja se odnosi na Ugovor sa UNDP-om od dana sklapanja Ugovora.

Podnosilac prijave je odgovoran i obavezan dostavljati izvještaje o realizaciji svih aktivnosti Projektu **na kvartalnom nivou u toku trajanja Projekta** kako bi se omogućilo praćenje (monitoring) toka realizacije projektnih aktivnosti. U slučaju odstupanja ili nepoštivanja odredbi mjere podrške, UNDP će pokrenuti postupak za povrat sredstava.

# 7. NAČIN ISPLATE SREDSTAVA

Sa podnosiocima projekata koji su odabrani za financiranje od strane projekta EU4AGRI, UNDP će potpisati sporazum o financiranju projektnih aktivnosti. Sredstva će biti isplaćena u dogovorenim tranšama u skladu sa dinamikom provedbe projektnih aktivnosti i to na poseban podračun u vlasništvu podnosioca prijave.

# 8. PODRŠKA U TOKU REALIZACIJE PROJEKTA

U skladu sa dostupnim projektnim resursima, Projekti će pružiti tehničku pomoć odabranim korisnicima bespovratnih sredstava u realizaciji odobrenog prijedloga projekta, uključujući savjetovanje o tehničkom i tehnološkom rješenju, organizaciji savjetodavnih događaja, medijskom predstavljanju aktivnosti, nabavci opreme i ostalog.

# 9. IZVJEŠTAVANJE I PRAVDANJE TROŠKOVA ZA REALIZACIJU PROJEKTA

**Izvještavanje**

Odabrani korisnici bespovratnih sredstava dužni su izvještavati o napretku provođenja predmetnog projekta, uključujući:

1. Izvještaje o napretku realizacije ugovora,
2. Izvještaje o praćenju i kontroli utroška sredstava,
3. Finalne izvještaje o realizaciji ugovora.

Izvještaji o napretku trebaju sadržavati sve pojedinosti o aktivnostima i dokaze vezane uz provođenje predmetnog projekta. Uz izvještaje je potrebno dostaviti i svu relevantnu dokumentaciju kojom se dokazuje realizacija aktivnosti.

**Pravdanje troškova**

Pravdanje troškova za realizaciju projekta će se vršiti putem finansijskog izvještaja i odgovarajuće dokumentacije, čiji datumi izdavanja mogu biti samo poslije datuma potpisivanja Ugovora.

Sve uplate vezane za investiciju i ugovor sa UNDP BiH se **MORAJU vršiti isključivo putem bankovnog računa** i moraju imati dokaz o plaćanju. Gotovinska plaćanja, kompenzacije i ostali vidovi plaćanja se neće prihvaćati.

U svrhu pravdanja troškova predmetne investicije u skladu s planovima i rokovima definisanim u ugovoru između UNDP-a i korisnika sredstava, korisnik će dostavljati sljedeću potrebnu dokumentaciju:

* Ponude i izjave koje pojašnjavaju odabir određene robe i opravdavaju nabavku u smislu najbolje vrijednosti za uloženi novac;
* Račune za nabavku predmetne robe, opreme, mašina, usluga itd. (investicija) u skladu sa ugovorom;
* Otpremnice za nabavljenu robu, opremu, mašine, usluge itd.;
* Jedinstvenu carinsku deklaraciju (JCI) i dokaz o izmirenim carinskim dažbinama (samo za uvezene mašine i opremu);
* Kopija ugovora sa dobavljačem roba, izvođačem radova ili davaocem usluga;
* Dokaz o izvršenom plaćanju troškova (bankovni izvodi);
* Dokaz za inostrana plaćanja – SWIFT nalog za plaćanje ovjeren od strane banke;
* Garancije za opremu i mašine izdate od strane proizvođača/dobavljača roba;
* Garancije za izvršene radove izdate od izvođača radova;
* Certifikat o porijeklu robe sa područja EU (i drugih prihvatljivih zemalja*)*, osim u slučaju da je vrijednosti robe bez PDV-a ispod praga konkurentskog postupka od 100.000 EUR. Prihvatljive zemlje su navedene u *poglavlju 2.8.5. Lista prihvatljivih zemalja*.
* Ostali dokumenti koji mogu poslužiti za kontrolu realizacije projekta.

Projekat će odabranim korisnicima osigurati odgovarajuće obrasce i upute za izvještavanje i pravdanje troškova.

# 10. KONTROLA REALIZACIJE INVESTICIJE I PRAĆENJE

Komisija sačinjena od predstavnika Projekta i institucionalnih partnera će provoditi detaljno praćenje provedbe odobrenih prijedloga projekata. Podnosilac prijave se svojim potpisom na prijavi za ovaj Javni poziv obavezuje da će omogućiti neometan i cjelovit pristup dokumentaciji, poslovnom prostoru i ostalim relevantnim objektima i opremi, kako bi se mogao utvrditi stvarni stepen provedbe prijedloga projekta. Svrha takvih posjeta s jedne strane je provjera realizacije prijedloga projekta u skladu sa dogovorenim planovima, provjera postojanje opreme i mašina koji su predmet investicije, njihove ispravnosti i namjenskog korištenja itd. S druge strane, posjete služe za prikupljanje informacija i podataka o izvršenju i učinku prijedloga projekta.

Za vrijeme kontrole na terenu komisija će provjeravati objekte, uređaje i robu, kao i poslovnu dokumentaciju korisnika bespovratnih sredstava. Dodatno, komisija će također provjeriti odredbe kontrolne liste za zaštitu životne sredine i ostale zahtjeve ispunjavanja nacionalnih standarda u skladu sa važećim zakonskim propisima. Komisija može provjeriti i dokumentaciju podnosioca zahtjeva koja se odnosi na ta prava, provjeriti poslovne knjige i dokumente kao što su računi, popisi, dokumentacija o prihvatljivosti, potvrde plaćanja, popisi garantnih listova, odluke/rješenja, ugovori, potvrde, podaci o korištenom materijalu i izvršenim radovima, kao i bankovni izvještaji koje posjeduje korisnik.

Praćenje korisnika će se vršiti u toku trajanja Projekta (do 2024.). Korisnik je dužan sarađivati sa projektnim osobljem i komisijama za praćenje prilikom terenskih posjeta, kao i pružati potrebne informacije i dokumentaciju.

Sve zloupotrebe odobrenih projektnih sredstava će biti istražene i po potrebi sankcionisane u saradnji sa nadležnim institucijama BiH, entiteta i drugih nivoa vlasti.

# 11. PROMOCIJA PROJEKATA I OZNAČAVANJE OBJEKATA I OPREME FINANSIRANIH KROZ MJERU PODRŠKE

Korisnik sredstava mjere podrške s kojim Projekat potpiše ugovor u okviru ovog Javnog poziva će biti propisno označen (poslovna jedinica) informativnom pločom koja jasno naznačava da je poslovanje tog korisnika sufinansirano sredstvima EU kroz Projekat. Projekat će korisniku dostaviti informativnu ploču koju on ima obavezu postaviti u skladu sa instrukcijama koje će dobiti od Projekta.

Korisnik sredstava ima za obavezu promovisati rezultate investicije u skladu sa instrukcijama koje će biti sastavni dio Ugovora.

**12. IZMJENE I/ILI ISPRAVKE JAVNOG POZIVA**

Javni poziv je moguće izmijeniti ili ispraviti najkasnije do 07.09.2022. godine. Izmjena i/ili ispravak Javnog poziva objavljuje se na web stranicama na kojima je objavljen Javni poziv.

**PRILOZI**

1. Obrazac prijave (Prilog 1)
2. Projektni prijedlog (Prilog 2)
3. Budžet projekta (Prilog 3)
4. Plan aktivnosti (Prilog 4)
5. Izjava o partnerstvu (Prilog 5)
6. Lista za provjeru dostavljene dokumentacije (Prilog 6)
7. Izjava o poslovanju u skladu sa UN globalnim principima (Prilog 7)
8. Izjava o povezanim licima (Prilog 8)
9. Izjava ovlaštenog lica ili vlasnika da ne obavlja javnu funkciju (Prilog 9)
10. Izjava o nepostojanju neispunjenih obaveza (Prilog 10)
11. Format CV za članove Projektnog tima (Prilog 11)
1. Važi samo za nevladine organizacije i udruženja. [↑](#footnote-ref-2)
2. Prihvatljive zemlje su: Austrija, Belgija, Bugarska, Češka Republika, Hrvatska, Kipar, Danska, Estonija, Finska, Francuska, Njemačka, Grčka, Mađarska, Irska, Italija, Letonija, Litvanija, Luksemburg, Malta, Holandija, Poljska, Portugal, Rumunija, Slovačka, Slovenija, Španija, Švedska, Velika Britanija, Albanija, Bosna i Hercegovina, Crna Gora, Srbija, Turska, Sjeverna Makedonija, Island, Lihtenštajn, Norveška, Alžir, Jermenija, Azerbejdžan, Bjelorusija, Egipat, Gruzija, Izrael, Jordan, Liban, Libija, Moldavija, Maroko, Sirija, Tunis, Ukrajina, Palestina i Kosovo. [↑](#footnote-ref-3)
3. Svaki od referetnih projekata treba da bude predstavljen kratkim prikazom (1 stranica) koji će uključiti naziv projekta, period implementacije, vrijednost projekta/ugovora koji je implementirala NVO, kratak opis aktivnosti, najvažnije postignute rezultate, naziv i kontakt investitora/donatora. [↑](#footnote-ref-4)
4. Važi samo za NVO i udruženja, kao partnerske organizacije [↑](#footnote-ref-5)
5. Ovo je indikativan vremenski okvir koji je podložan izmjenama. Ukoliko do njih dođe biti će iskomunicirane putem web stranice [www.ba.undp.org](http://www.ba.undp.org) i [www.eu4agri.ba](http://www.eu4agri.ba) [↑](#footnote-ref-6)